**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKA NAČELNICA**

**KLASA: 930-01/18-01/1**

**URBROJ: 2198/31-01-18-1**

**Gračac, 15. veljače 2018.g.**

Na temelju odredbi Zakona o cestama (NN 84/11, 22/13, 54/13, 148/13 i 92/14) i Objašnjenja Državne geodetske uprave, Središnjeg ureda; KLASA: 932-01/12-02/182; URBROJ: 541-03-1-12-28 od 24. listopada 2012. godine, Općina Gračac objavljuje

**JAVNI POZIV O POSTUPKU EVIDENTIRANJA NERAZVRSTANE CESTE**

kojim Općina Gračac, kao pravna osoba u čijem su vlasništvu nerazvrstane ceste, obavještava nositelje stvarnih prava na nekretninama koji neposredno graniče sa zemljištem na kojem je izvedena nerazvrstana cesta o započinjanju postupka evidentiranja u katastar i zemljišnu knjigu.

Nerazvrstane ceste u vlasništvu Općine Gračac:

Ulica Hrvatskog Sokola

Ulica Hrvatskog proljeća

Park dr. Franje Tuđmana

Snimku izvedenog stanja i geodetski elaborat izvedenog stanja predmetnih nerazvrstanih cesta izradit će ovlašteni inženjer geodezije doc. dr. sc. Loris Redovniković, dipl. ing. geod. Broj ovlaštenja Geo 1058, Geodetski fakultet, Sveučilište u Zagrebu, Kačićeva 26, Zagreb. Predstavnici Općine Gračac obilježit će granice zemljišta na kojem je izgrađena nerazvrstana cesta uz pomoć ovlaštenog inženjera geodezije, koji se brine da lomne točke granica ceste budu ispravno stabilizirane i obilježene. Datum započinjanja radova: 19.2.2018.

Nositelji stvarnih prava na katastarskim česticama koje neposredno graniče sa zemljištem predmetne ceste mogu obaviti uvid u geodetski elaborat izvedenog stanja nerazvrstane ceste te zatražiti eventualna dodatna pojašnjenja u prostorijama Općine Gračac, na adresi Park sv. Jurja 1 Gračac, dana 24. 4. 2018. godine od 14:00 – 15:00 sati.

 **OPĆINSKA NAČELNICA:**

 **Nataša Turbić, prof.**